पार्टी ने सिद्धू को उस द्वारा लगाए झूठे एवं मनघड़ंत आरोपों को साबित करने की चुनौती देते हुए कहा है कि अगर उनके आरोपों में थोड़ी-सी भी सच्चाई है तो वह कार्रवाई करें। सिद्धू द्वारा मचाए जा रहे शोर पर टिप्पणी करते हुए पूर्व मंत्री बिक्रम सिंह मजीठिया ने कहा कि सिद्धू कुछ ऐसा साबित करने की कोशिश कर रहें हैं, जिसका जिक्र रणजीत सिंह कमीशन की रिपोर्ट में भी नहीं है। रिपोर्ट में 50 नंबर पेज पर खास तौर पर जिक्र किया गया है कि उस समय के मुख्यमंत्री प्रकाश सिंह बादल ने फरीदकोट जिला प्रशासन को आदेश दिया था कि कोटकपूरा में हुए इकट्ठ दौरान पैदा हुई किसी भी स्थिति से बेहद संवेदनशीलता के साथ निपटा जाए तथा इसको शांतमयी ढंग से हल किया जाए।